Iepirkuma ID Nr. DNP 2026/49

Nolikuma 6. pielikums
Līgums Nr. 7.3/2026/__
Dobelē                                    

Dokumenta datums ir tā pēdējā pievienotā droša elektroniskā paraksta un tā laika zīmoga datums
Dobeles novada pašvaldība, reģistrācijas numurs 90009115092, juridiskā adrese: Brīvības iela 17, Dobele, Dobeles novads, LV-3701, turpmāk  – Pasūtītājs, tās izpilddirektora Agra Vilka personā, kurš darbojas saskaņā ar Dobeles novada pašvaldības nolikumu, no vienas puses, un

_____________, reģistrācijas numurs ________, juridiskā adrese: _____________, turpmāk – Izpildītājs, tās valdes ___________ personā, kurš/-a darbojas saskaņā ar komercsabiedrības statūtiem un tiesībām pārstāvēt sabiedrību atsevišķi, no otras puses, abi kopā saukti arī kā Puse/-es, 
pamatojoties uz Publisko iepirkumu likuma 9. panta iepirkumu “Atkritumu konteineru novietņu moduļu izgatavošana, piegāde un uzstādīšana Dobeles pilsētā” (ID Nr.___) rezultātiem, 2026. gada __._______ iepirkumu komisijas lēmumu (protokols Nr.___) un Izpildītāja iesniegto pieteikumu un finanšu piedāvājumu, savstarpēji vienojoties, noslēdz šāda satura līgumu, turpmāk – Līgums:

1. LĪGUMA PRIEKŠMETS
1.1. Pasūtītājs uzdod, bet Izpildītājs par Līgumā noteikto atlīdzību, ar saviem materiāltehniskajiem līdzekļiem, darbarīkiem, ierīcēm un darbaspēku apņemas izgatavot,  piegādāt un Dobeles pilsētā uzstādīt 31 (trīsdesmit vienu) atkritumu konteineru novietnes moduļus, turpmāk – Pakalpojums.

1.2. Pakalpojums tiek veikts atbilstoši izstrādātajām moduļu skicēm (Līguma __. pielikums), Tehniskajai specifikācijai (Līguma 2. pielikums), vizualizācijām, Pasūtītāja norādītajām adresēm, Līguma noteikumiem un Latvijas Republikā spēkā esošajiem normatīvajiem aktiem, kas attiecas uz Pakalpojuma izpildi.

1.3. Izpildītājs apliecina, ka ir pienācīgi iepazinies ar sniedzamo Pakalpojumu, Pasūtītāja prasībām un atsakās saistībā ar to izvirzīt jebkāda satura iebildumus vai pretenzijas.

1.4. Preču piegādes un uzstādīšanas vietas, Pakalpojuma izpildes prasības un apraksts noteikti Tehniskajā specifikācijā (Līguma __.pielikums).
2. LĪGUMCENA UN TĀS SAMAKSAS KĀRTĪBA
2.1. Pasūtītājs par kvalitatīva Pakalpojuma izpildi apņemas samaksāt Izpildītājam līgumcenu par vienu atkritumu konteineru novietnes moduli ____ EUR (___euro, ___ centi) un par 31 (trīsdesmit viena) atkritumu konteineru novietnes moduļiem ___ EUR (_____ euro, ___ centi) bez pievienotās vērtības nodokļa, turpmāk – PVN, PVN ir ___ EUR (_____euro ___ centi) turpmāk – Līgumcena.
2.2. Līgumcenā ir iekļautas visas izmaksas, kas saistītas ar preču piegādi un Pakalpojuma izpildi, tajā skaitā ar izmaksas, kas saistītas ar speciālistu darba apmaksu, nodokļiem un nodevām, kā arī nepieciešamo atļauju saņemšanu no trešajām personām, transporta pakalpojumiem, darba vietas un aprīkojuma nodrošināšanas izdevumiem un citiem maksājumiem, kas nepieciešami Līgumsaistību pilnīgai un kvalitatīvai izpildei.

2.3. Līgumcena par Pakalpojumu tiek samaksāta ar pārskaitījumu uz Izpildītāja bankas norēķinu kontu 10 (desmit) darbdienu laikā pēc pieņemšanas – nodošanas akta abpusējas parakstīšanas par Pakalpojuma izpildi un atbilstoša Izpildītāja rēķina saņemšanas.
2.4. Izpildītājs rēķinu noformē elektroniskā formā, kas atbilst Latvijas Republikā spēkā esošajiem normatīvajiem aktiem. Izpildītājs rēķinu nosūta elektroniski uz e-adresi:  REKINI@90009115092
2.5. Līguma darbības laikā Līgumā noteiktā Līgumcena paliek nemainīga un nav pakļauta izmaiņām.
2.6. Gadījumā ja Pasūtītājs liek pārtraukt Pakalpojumu uz laiku vai vispār, no Izpildītāja neatkarīgu iemeslu dēļ, Pasūtītājs veic apmaksu un sedz izdevumus, kas radušies Izpildītājam par faktiski kvalitatīvi sniegto Pakalpojumu.

2.7. Gadījumā, ja Pakalpojums tiek sniegts daļēji, Pasūtītājam ir tiesības maksāt Līgumcenas daļu tikai un vienīgi kvalitatīvi izpildīto un Pasūtītāja pieņemto Pakalpojuma izpildi.
2.8. Papildus izmaksas, kas nav iekļautas un norādītas Izpildītāja finanšu piedāvājumā (Līguma __. pielikums), netiks ņemtas vērā Līguma darbības laikā. Par iespējamajiem papildus darbiem un papildus izmaksām Puses vienojas, noslēdzot rakstisku vienošanos.
3. PUŠU PIENĀKUMI UN TIESĪBAS
3.1. Pasūtītājam ir pienākums:

3.1.1. veikt samaksu par pilnīgi, kvalitatīvi un atbilstoši Līguma noteikumiem sniegtu Pakalpojumu, Līgumā noteiktajā termiņā un kārtībā pamatojoties uz Pakalpojuma pieņemšanas – nodošanas aktu un Izpildītāja rēķinu;

3.1.2. nodrošināt Izpildītāju ar Pakalpojuma veikšanai nepieciešamo informāciju un/vai dokumentāciju, kura ir Pasūtītāja rīcībā vai, kuras sniegšanu uzņēmies Pasūtītājs;
3.1.3. nodrošināt Izpildītājam netraucētu piekļūšanu Pakalpojuma sniegšanas vietām;
3.1.4. savlaicīgi ziņot par apstākļiem, kas var traucēt Izpildītājam sniegt Pakalpojumu;

3.1.5. savlaicīgi pieņemt no Izpildītāja kvalitatīvus, Līgumam un saistošo normatīvo aktu prasībām sniegtus Pakalpojumus;  
3.1.6. tikties ar Izpildītāju Pakalpojuma operatīvo un citu jautājumu risināšanai;
3.2. Pasūtītājam ir tiesības:

3.2.1. izteikt Izpildītājam pretenzijas attiecībā uz Pakalpojuma izpildi un kvalitāti. Iesniedzot Izpildītājam pretenziju, Pasūtītājs norāda Pakalpojumā konstatētos trūkumus un nosaka termiņu, kurā Izpildītājam ir pienākums novērst trūkumus Pakalpojumu par saviem finanšu līdzekļiem;

3.2.2. jebkurā Pakalpojumu sniegšana stadijā veikt darbu izpildes kontroli;

3.2.3. pieprasīt informāciju par Pakalpojumu izpildes gaitu;
3.2.4. pieprasīt no Izpildītāja līgumsoda samaksu atbilstoši Līguma noteikumiem.

3.3. Izpildītājam ir pienākums:

3.3.1. Sniegt Pakalpojumu Līgumā noteiktajā apjomā un noteiktajos termiņos, atbilstoši Līguma noteikumiem un spēkā esošajiem normatīvajiem aktiem, kas saistoši Pakalpojuma sniegšanā;
3.3.2. atbildēt par visiem zaudējumiem, kas var rasties Izpildītāja darbības vai bezdarbības rezultātā Pasūtītājam vai trešajām personām Līguma izpildes gaitā;

3.3.3. Pakalpojumu sniegt savlaicīgi un kvalitatīvi, ievērojot Pasūtītāja prasības un pretenzijas par Pakalpojumu sniegšanu;

3.3.4. novērst visas Pasūtītāja konstatētās neprecizitātes un trūkumus;

3.3.5. rakstiski informēt Pasūtītāju par iespējamiem vai paredzamiem kavējumiem Līguma izpildē un apstākļiem (izmaiņām), notikumiem, kuri var ietekmēt Līguma precīzu un pilnīgu izpildi, izpildes termiņu vai Līguma summu;

3.3.6. Pakalpojuma sniegšanas procesā ievērot darba drošības, darba aizsardzības, ugunsdrošības, apkārtējās vides un citu spēkā esošo normatīvo aktu prasības, kas reglamentē konkrētā Pakalpojuma sniegšanu;
3.3.7. nodrošināt, lai, sniedzot Pakalpojumu, netiktu bojātas objektos esošās konstrukcijas un komunikācijas, objektu apkārtnē esošie apstādījumi, ēkas un zemes gabali, kā arī netiktu izdarīti neatļauti vai nepamatoti traucējumi objekta apkārtnē esošo ēku un zemes īpašumu izmantošanai;
3.3.8. uzņemas pilnu materiālo atbildību par objektiem, Pasūtītājam vai trešajām personām nodarītajiem zaudējumiem, novērš radītos bojājums, sedz visas izmaksas un atlīdzina visus zaudējumus, kas radušies Izpildītāja, tā darbinieku vai apakšuzņēmēju darbības vai bezdarbības rezultātā;

3.3.9. nodrošina kārtību un tīrību objektos, savlaicīgi bez vilcināšanas izvāc no tiem, Pakalpojumu sniegšanas rezultātā, radušos gružus un netīrumus, ja tādi būs radušies. Ja Izpildītājs šo pienākumu nepilda, Pasūtītājam ir tiesības organizēt atkritumu aizvākšanu pašam vai uzdot to darīt trešajām personām, attiecīgās izmaksas ieturot no Līguma ietvaros Izpildītājam veicamajiem maksājumiem;

3.3.10.  nekavējoties ziņo Pasūtītājam par gadījumiem, kad Pakalpojumu sniegšanas laikā cietušas personas vai bojāta manta, kā arī par apstākļiem, kas var būt bīstami cilvēku veselībai, drošībai vai dzīvībai, un veic visus nepieciešamos pasākumus, lai tos novērstu, nekavējoties informējot par to Pasūtītāju Līguma noteiktajā kārtībā;
3.3.11. Izpildītājs, parakstot šo Līgumu apliecina un garantē, ka Līguma izpildē netiek un netiks izmantotas Krievijas Federācijas vai Baltkrievijas Republikas izcelsmes preces, pakalpojumi, izejmateriāli, komponentes, tehnoloģijas vai apakšuzņēmēju pakalpojumi. Šī prasība izriet no Pasūtītāja tiesībām un pienākuma nodrošināt ES sankciju regulējuma ievērošanu un attiecas uz visiem iepirkumiem neatkarīgi no to paredzamās līgumcenas.
3.4. Izpildītājam ir tiesības:

3.4.1. saņemt samaksu atbilstoši Līguma noteikumiem un Līgumā noteiktajā termiņā;

3.4.2. saņemt no Pasūtītāja Pakalpojuma veikšanaisniegšanai nepieciešamo informāciju un dokumentāciju;

3.4.3. pieprasīt no Pasūtītāja līgumsoda samaksu atbilstoši Līguma noteikumiem.
4. PAKALPOJUMA NODOŠANAS UN PIEŅEMŠANAS KĀRTĪBA
4.1. Pakalpojuma sniegšanas izpildes termiņš ir 5 (pieci) mēneši no Līguma spēkā stāšanās dienas.
4.2. Izpildītājam Pakalpojums ir jāsniedz saskaņā ar Līguma noteikumiem un Pasūtītāja norādījumiem, ciktāl šādi norādījumi neizmaina Līguma summu vai Pakalpojuma izpildes termiņus.
4.3. Līgumā noteiktais Pakalpojums tiek uzskatīts par izpildītu tikai tad, kad Pasūtītājs un Izpildītājs ir parakstījuši pieņemšanas – nodošanas aktu.

4.4. Pieņemšanas – nodošanas akta parakstīšana neatbrīvo Izpildītāju no atbildības par slēptiem, akta parakstīšanas laikā nekonstatētiem, trūkumiem.

4.5. Pieņemšanas – nodošanas akts, pēc tā abpusējas parakstīšanas, kļūst par neatņemamu Līguma sastāvdaļu.

4.6. Ja pirms Pieņemšanas – nodošanas akta parakstīšanas tiek konstatēti defekti vai trūkumi, Izpildītājs tos novērš 5 (piecu) darbdienu laikā, par to sastādot atsevišķu aktu. Aktā norādītās nepilnības vai trūkumus novērš Izpildītājs uz sava rēķina. Pēc nepilnību novēršanas notiek atkārtota Pakalpojuma pieņemšana un nodošana.
4.7. Ja nepilnības vai trūkumus novērst nav iespējams, Pasūtītājam ir tiesības pēc sava ieskata vai nu samazināt līgumcenu vai vienpusēji izbeigt Līgumu. Ja Pasūtītājs izmanto tiesības vienpusēji izbeigt Līgumu, Puses sastāda atsevišķu aktu par faktiski izpildīto kvalitatīvi veiktā Pakalpojuma apjomu un tā vērtību.
4.8. Pasūtītājs 5 (piecu) darbdienu laikā izskata Izpildītāja iesniegto pieņemšanas – nodošanas aktu, ja Pasūtītājs Pakalpojumu atzīst par kvalitatīvu un atbilstošu Līguma noteikumiem, Puses paraksta pieņemšanas – nodošanas aktu. Ja Izpildītāja sniegtajā Pakalpojumā konstatēti trūkumi – tas nav veikts atbilstoši Līguma un normatīvo aktu prasībām, Pasūtītājs iesniedz Izpildītājam  motivētu atteikumu.

4.9. Gadījumā, ja no Pasūtītāja tiek saņemts motivēts atteikums, Izpildītājs 5 (piecu) dienu laikā no pieņemšanas – nodošanas akta parakstīšanas atteikuma saņemšanas dienas veic atteikumā uzskaitītos nepieciešamos Pakalpojumu papildinājumus vai korekcijas. Pēc nepilnību novēršanas Izpildītājs atkārtoti iesniedz Pasūtītājam Pakalpojuma pieņemšanas – aktu, kurus Pasūtītājs pieņem tādā pašā kārtībā, ka sākotnējo pieņemšanas – nodošanas aktu. Pakalpojuma trūkumus, nepilnības Izpildītājs novērš uz sava rēķina.
4.10. Izpildītājs nodrošina, ka izgatavoto, piegādāto un uzstādīto atkritumu konteineru novietnes moduļu garantijas laiks ir 24 (divdesmit četri) mēneši no pieņemšanas – nodošanas akta parakstīšanas brīža.

4.11. Garantijas termiņā Izpildītājs par saviem līdzekļiem, tik ātri cik vien iespējams, bet ne vēlāk kā piecu darbdienu laikā pēc garantijas pretenzijas saņemšanas no Pasūtītāja, novērš pretenzijā norādītās uzstādītās atkritumu novietnes, uzstādīšanas darbu un tajos izmantoto materiālu defektus un trūkumus, kas atklāti un radušies pēc Pakalpojuma sniegšanas nodošanas – pieņemšanas akta abpusējas parakstīšanas.

5. PUŠU ATBILDĪBA UN STRĪDU RISINĀŠANAS KĀRTĪBA
5.1. Par līgumsaistību neizpildi vai nepilnīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma noteikumiem.
5.2. Ja Izpildītājs nepienācīgi pilda Līgumā paredzētās saistības vai kavē Pakalpojuma izpildes termiņu vai trūkumu novēršanas termiņu, tas maksā Pasūtītājam līgumsodu 0,5 % (nulle komats piecu procentu) apmērā no kavētā rēķina summas par katru novavēto dienu, bet ne vairāk kā 10% (desmit procentus) no kopējās Līgumcenas.
5.3. Ja Pasūtītājs kavē Līgumcenas samaksu, tas maksā Izpildītājam līgumsodu 0,5 % (nulle komats piecu procentu) apmērā no nokavētā maksājuma summas par katru kavējuma dienu, bet ne vairāk kā 10 % (desmit procentus) no kopējās Līgumcenas.
5.4. Pasūtītājs ir tiesīgs Izpildītājam aprēķināto līgumsodu ieturēt no tam izmaksājamās Līgumcenas.
5.5. Par Līguma 3.3.11. apakšpunktā noteikto prasību neievērošanu Pasūtītājam ir tiesības piemērot Izpildītājam līgumsodu 10 % apmērā no Līguma kopējās summas.
5.6. Līgumsoda samaksa neatbrīvo Puses no saistību pienācīgas izpildes. 

5.7. Pasūtītājs nav atbildīgs par zaudējumiem, kas var rasties (radušies) trešajai personai jebkādas Izpildītāja rīcības dēļ, t.sk. arī, ja Izpildītājs neievēro Līguma noteikumus.

5.8. Izpildītājs ir materiāli atbildīgs par Līgumā noteikto saistību neievērošanas sekām Pakalpojuma izpildes vietā.

5.9. Puses apņemas neizpaust trešajām personām informāciju, ko tās saņēmušas Līguma izpildes laikā no otras Puses, izņemot gadījumus, kas informācijas izpaušanu pieprasa piemērojamie normatīvie akti.

5.10. Visus ar Līgumu saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.

5.11. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu.

5.12. Visi pielikumi, papildinājumi un grozījumi Līgumam stājas spēkā tikai tad, ja tie noformēti rakstiski un tos parakstījušas abas šī līguma Puses vai to pilnvarotās personas. Visi Līguma grozījumi, papildinājumi un vienošanās ir Līguma neatņemamas sastāvdaļas.

6. NEPĀRVARAMA VARA
6.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma parakstīšanas, un kurus Puses nevarēja iepriekš paredzēt un novērst.

6.2. Neviena no Pusēm nenes atbildību par Līguma paredzēto pienākumu neizpildi, ja šos pienākumus izpildīt nav iespējams sakarā ar apstākļiem, kurus Puses objektīvu iemeslu dēļ nevarēja paredzēt un nevar ietekmēt. Pusei, kurai radušies minētie šķēršļi, kas traucē saistību izpildi, par to nekavējoties 2 (divu) dienu laikā jāpaziņo otrai Pusei, pretējā gadījumā šie šķēršļi nav uzskatāmi par nepārvaramas varas apstākļiem.

6.3. Sakarā ar minētajiem apstākļiem Puses vienojas par Līguma izpildes termiņa pagarināšanu uz to laiku, kurā darbojas šie apstākļi. Ja nepārvaramas varas apstākļi ilgst vairāk kā 1 (vienu) mēnesi, jebkurai no Pusēm ir tiesības vienpusējā kārtībā izbeigt šā Līguma darbību, paziņojot par to otrai Pusei 2 (divas) dienas iepriekš.

7. LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA
7.1. Līgums stājas spēkā ar tā abpusējas parakstīšanas brīdi un ir spēkā līdz Pušu saistību pilnīgai izpildei vai citu Līgumā noteiktu atceļošu noteikumu iestāšanās brīdim.

7.2. Līgumu var grozīt, papildināt vai izbeigt pirms tajā noteikto saistību izpildes, Pusēm vienojoties rakstiski, saskaņā ar Līgumu un Latvijas Republikā spēkā esošajiem normatīvajiem aktiem. Visi papildinājumi un izmaiņas Līgumā ir izdarāmas rakstiski, kas kļūst par šī Līguma neatņemamu sastāvdaļu.
7.3. Līguma grozījumi ir pieļaujami:
7.3.1. ja tie nemaina Līguma vispārējo raksturu;
7.3.2. ja tie atbilst Publisko iepirkumu likuma 61. panta nosacījumiem;
7.4. Visi Līguma pielikumi, tostarp vienošanās, Līguma grozījumi un papildinājumi ir neatņemama Līguma sastāvdaļa.
7.5. Līgums var tikt izbeigts Pusēm vienojoties.
7.6. Pasūtītājs ir tiesīgs vienpusēji izbeigt Līgumu bez otras Puses piekrišanas jebkurā no šādiem gadījumiem:
7.6.1. Izpildītājs nesniedz Pakalpojumu saskaņā ar Līguma noteikumiem;
7.6.2. ja Izpildītājs veic Pakalpojumu nekvalitatīvi, neatbilstoši Līguma noteikumiem;
7.6.3.   ja Izpildītājs kavē Līguma parakstīšanu vai līgumsaistību izpildi ilgāk par 10 (desmit) darbdienām;
7.6.4. Līgumu nav iespējams izpildīt tādēļ, ka Līguma izpildes laikā pret Izpildītāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 panta trešā daļa);

7.6.5. Izpildītājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veikusi citas prettiesiskas darbības;

7.6.6. ierosināta Izpildītāja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;

7.6.7. uzsākta Izpildītāja likvidācija;

7.6.8. apturēta vai izbeigta Izpildītāja saimnieciskā darbība;
7.6.9. Izpildītājs atkārtoti neievēro Pasūtītāja pieprasījumu par Līguma 3.3.11.apakšpunkta izpildi un konstatētā neatbilstība ir būtiska.
7.7. Izpildītājs ir tiesīgs vienpusēji izbeigt Līgumu, rakstiski par to paziņojot Pasūtītājam, 5 (piecas) darba dienas iepriekš, ja netiek ievērots Līgumcenas samaksas termiņš un kavējuma ilgums pārsniedz 10 (desmit) darbdienas.

7.8. Līguma pirmstermiņa izbeigšanas gadījumā Izpildītājam tiek apmaksāts tikai un vienīgi kvalitatīvi un atbilstoši Līguma noteikumiem sniegtais Pakalpojums.
8. LĪGUMA IZPILDĒ IESAISTĪTĀS PERSONAS UN APAKŠUZŅĒMĒJA IESAISTĪŠANA UN NOMAIŅAS  KĀRTĪBA
8.1. Darbu veikšanai Izpildītājs piesaista savā piedāvājumā norādīto personālu un apakšuzņēmējus. Izpildītājs ir atbildīgs par piesaistītā personāla un apakšuzņēmēju veikto darbu atbilstību šī Līguma prasībām.

8.2. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. 
8.3. Izpildītājam ir pienākums saskaņot ar Pasūtītāju papildu personāla iesaistīšanu iepirkuma līguma izpildē. 
8.4. Piedāvājumā norādītā personāla nomaiņa pieļaujama tikai iepirkuma līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas kā personālam, kas tika vērtēts, nosakot saimnieciski visizdevīgāko piedāvājumu.
8.5. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
8.5.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
8.5.2. tiek nomainīts apakšuzņēmējs, uz kura iespējām Iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā izraudzītais pretendents atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma, turpmāk– PIL 9. panta astotajā daļā minētajiem pretendentu izslēgšanas gadījumiem;
8.5.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR (desmit tūkstoši euro) bez PVN, atbilst PIL PIL 9. panta astotajā daļā minētajiem pretendentu izslēgšanas gadījumiem;
8.5.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 

8.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
8.7. Pārbaudot jaunā apakšuzņēmēja atbilstību, Pasūtītājs piemēro PIL 9. panta noteikumus. 
8.8. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem. 
8.9. Izpildītājs apakšuzņēmēju piesaistīšanas/nomaiņas gadījumā iesniedz Pasūtītājam Apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju).
8.10. Izpildītājs par apakšuzņēmēju un/vai Izpildītāja piesaistīto personālu jāiesniedz Pasūtītājam sekojoši dokumenti:
8.10.1. pieteikums apakšuzņēmēju un/vai Izpildītāja personāla nomaiņai vai piesaistīšanai, norādot nododamo darbu veidu un apjomu EUR bez PVN;
8.10.2. piekrišanas raksts, kas apliecina apakšuzņēmēja un/vai Izpildītāja piesaistītā personāla gatavību veikt konkrētos pakalpojumus atbilstoši Līguma priekšmetam. Apakšuzņēmēja piekrišanas raksts un apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt piekrišanas rakstu. Izpildītāja piesaistītā personāla apliecinājumu paraksta pats speciālists; 
8.10.3. Apakšuzņēmēja vai Izpildītāja piesaistītā personāla kvalifikāciju apliecinoši dokumenti saskaņā ar Iepirkuma dokumentāciju, ja tāda prasība izvirzīta, - attiecas gadījumos, kad Izpildītājs Līguma izpildē vēlas nomainīt apakšuzņēmēju vai Izpildītāja personālu, uz kura iespējām balstījies savas kvalifikācijas novērtēšanai.
8.11. Apakšuzņēmēja piesaistīšana Līguma izpildē pēc Izpildītāja iniciatīvas, neatbrīvo Izpildītāju no atbildības par šī Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības.
8.12. Izpildītājs ir atbildīgs par piesaistītā personāla un apakšuzņēmēju veiktā pakalpojuma atbilstību šī Līguma prasībām.
8.13. Izpildītājs ir atbildīgs par to, lai saskaņā ar šo Līgumu Pakalpojumu izpildē iesaistīts apakšuzņēmējs nepiesaistītu Pakalpojumu izpildē citus apakšuzņēmējus bez Pasūtītāja rakstiskas piekrišanas.
8.14. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistītajiem apakšuzņēmējiem. 
9. CITI NOTEIKUMI
9.1. Puses apliecina, ka ir iepazinušās ar Līguma noteikumiem un atzīst tos par saprotamiem, saistošiem un izpildāmiem. Izpildītājs apliecina, ka tam ir visas nepieciešamās zināšanas, pieredze, darbaspēks un materiāltehniskais nodrošinājums Pakalpojuma sniegšanai.

9.2. Līgums ir saistošs Pusēm, kā arī visām trešajām personām, kas likumīgi pārņem viņu tiesības un pienākumus.

9.3. Jebkāda ar Līgumu saistīta un jebkurā formā pieejama informācija vai citāda veida dati, tai skaitā Izpildītāja sagatavotie materiāli, pieder Pasūtītājam un ir tā īpašums. Izpildītājam nav tiesību bez Pasūtītāja atļaujas tos nodot trešajām personām un jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem.

9.4. Visi paziņojumi, pieprasījumi, iesniegumi Līguma sakarā nosūtāmi uz zemāk minētajām adresēm un tiek uzskatīti par saņemtiem, kad nogādāti personīgi vai septiņas dienas pēc tam, kad nosūtīti pa pastu Latvijas Republikas teritorijā ierakstītā vēstulē, vai otrajā darba dienā pēc nosūtīšanas, ja sagatavoti un parakstīti elektroniski ar drošu elektronisko parakstu. Ja Puse par juridiskās adreses vai adreses korespondences saņemšanai maiņu nav paziņojusi otrai Pusei vai nav to izdarījusi savlaicīgi, tad otras Puses paziņojumi tiek uzskatīti par saņemtiem, ja tie tika nosūtīti uz Latvijas Republikas Komercreģistrā ierakstīto Puses juridisko adresi. 

9.5. Katras Puses pārstāvis apliecina, ka tam ir visas tiesības Puses vārdā noslēgt Līgumu.

9.6. Pasūtītāja pilnvarotā persona Līguma izpildes laikā ir Dobeles novada Centrālās pārvaldes ___________, tālruņa numurs + , e-pasta adrese:______________(pieņemt un parakstīt darbu pieņemšanas-nodošanas aktus, apstiprināt rēķinus) un Būvvaldes Vides dizainere Liene Laurinoviča, tālruņa numurs +371  28325594, e- pasta adrese: liene.laurinovica@dobele.lv (saskaņot izgatavojamo atkritumu konteineru novietnes moduļu parametrus, krāsu toņus u.c.).
9.7. Izpildītāja pilnvarotā persona Līguma izpildes laikā ir ______________ valdes ________________
9.8. Pilnvaroto pārstāvju vai rekvizītu maiņas gadījumā Puses apņemas par to rakstiski paziņot otram Pusei 5 (piecu) darbdienu laikā no izmaiņu iestāšanās dienas.

9.9. Ja kāds no Līguma noteikumiem zaudē spēku, tad tas neietekmē citus Līguma noteikumus.

9.10. Līgums sagatavots elektroniski uz ___ (____) lapām un parakstīts ar drošu elektronisko parakstu, kas satur laika zīmogu. Tā abpusējas parakstīšanas datums ir pēdējā parakstītāja pievienotā laika zīmoga datums un laiks.
9.11. Līguma neatņemam sastāvdaļa ir tam pievienotie pielikumi:

9.11.1. 1.pielikums – Pieteikums uz __lpp;

9.11.2. 2.pielikums – Finanšu piedāvājums uz ___ lpp;

9.11.3. 3.pielikums – Atkritumu konteineru novietnes moduļu skices un parametri uz __ lpp;
9.11.4. 4.pielikums – Tehniskā specifikācija uz ___ lpp;
9.11.5. 5.pielikums – Līguma izpildē iesaistīto apakšuzņēmēju saraksts uz __lpp.
10. PUŠU REKVIZĪTI UN PARAKSTI:

PASŪTĪTĀJS:



          IZPILDĪTĀJS: 

	Dobeles novada pašvaldība

reģistrācijas numurs 90009115092

Brīvības iela 17, Dobele

Dobeles novads, LV-3701

AS Swedbank, HABALV22

LV28 HABA 0001 4020 5042 7
______________________

A. Vilks    /elektroniski parakstīts/
	


         
Šis dokuments ir parakstīts ar drošu elektronisko parakstu un satur laika zīmogu

